Muxtorxon Toshxo‘jayev yangi tashkil etilgan Milliy Paralimpiya qo‘mitasi rahbarligiga saylandi

Yangi tashkil etilgan Milliy Paralimpiya qo‘mitasida 25-may, seshanba kuni bosh assambleya yig‘ilishi bo‘lib o‘tdi. Bu haqida Turizm va sport Vazirligi xabar qildi.

Yig‘ilishdagi bosh masalalardan biri tashkilotga rais tayinlash bo‘ldi. O‘zbekiston Respublikasi bosh vazirining o‘rinbosari, Turizm va sport vaziri Aziz Abduhakimov ushbu lavozimga shu kunga qadar O‘zbekiston Milliy Paralimpiya assotsiatsiyasi raisi sifatida faoliyat olib borgan Muxtorxon Toshxo‘jayev nomzodini ilgari surdi.
Delegatlar bir ovozdan Toshxo‘jayev nomzodini ma’qulladi.
Avvalroq O‘zbekiston milliy paralimpiya assotsiatsiyasi negizida O‘zbekiston Milliy paralimpiya qo‘mitasi tashkil etilishi ma’lum bo‘lgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!